2025 m. spalio 7 d. Teisingumo Teismo (devintoji kolegija) nutartis byloje (Curtea de Apel Bucureşti (Rumunija) prašymas priimti prejudicinį sprendimą) Bursa Română de Mărfuri SA / Autoritatea Naţională de Reglementare în domeniul Energiei (ANRE)
(Byla C-775/231, Bursa Română de Mărfuri (Tarpininkavimo paslaugų elektros energijos sektoriuje teisinė monopolija))
(Prašymas priimti prejudicinį sprendimą – Teisingumo Teismo procedūros reglamento 53 straipsnio 2 dalis ir 94 straipsnis – Reikalavimas nurodyti faktines pagrindinės bylos aplinkybes – Reikalavimas nurodyti priežastis, pateisinančias būtinybę pateikti Teisingumo Teismo atsakymą, ir prašomų išaiškinti Sąjungos teisės nuostatų ir taikytinų nacionalinės teisės aktų ryšį – Pakankamai aiškios informacijos nebuvimas – Akivaizdus nepriimtinumas)
Proceso kalba: rumunų
Prašymą priimti prejudicinį sprendimą pateikęs teismas
Curtea de Apel Bucureşti
Šalys
Pareiškėja: Bursa Română de Mărfuri SA
Atsakovė: Autoritatea Naţională de Reglementare în domeniul Energiei (ANRE)
dalyvaujant: Energy Traders Europe, buvusi European Federation of Energy traders (EFET), London Energy Brokers Association (LEBA), European Venues and Intermediaries Association (EVIA)
Rezoliucinė dalis
2023 m. spalio 6 d. nutartimi Curtea de Apel Bucureşti (Bukarešto apeliacinis teismas, Rumunija) pateiktas prašymas priimti prejudicinį sprendimą yra akivaizdžiai nepriimtinas.
____________
1 OL C, C/2025/2283.